Lourdes Oñederra

Miren Lourdes Oñederra Olaizola (Donostia, Gipuzkoa, 1958ko ekainaren 9a) euskal hizkuntzalaria (fonologian espezializatua), ikerlaria eta euskal idazlea da. Hispaniar Filologian lizentziatua eta Euskal Filologian doktorea, Euskal Herriko Unibertsitateko irakasle katedraduna da, eta euskaltzain oso izendatu zuten 2007ko azaroaren 30ean. Euskadi Literatura Saria jaso zuen 2000. urtean Eta emakumeak sugeari esan zion eleberriarekin.

Lanak 

1987an "Palatizazioa euskaraz" izenburuko doktorego-tesia aurkeztu zuen EHUn Koldo Mitxelenaren zuzendaritzapean. Euskal komunitate zientifikoaren Inguma datu-basean, Lourdes Oñederrak sorturiko 50 lan baino gehiago bildu dira.

Nobela 
 Eta emakumeari sugeak esan zion (1999, Erein). Hiru erdaratara itzuli diote: gaztelaniara (Y la serpiente dijo a la mujer, Bassarai, 2000), ingelesera (And the serpent said to the woman, University of Nevada, 2005), errusierara (I skazala zmeia zhenschchine, Izdatelstvo Evropejskogo universiteta,  2008), eta italierara (E il serprente disse alla donna, Libe edizioni, 2017)
 Intemperies (babes bila) (2013, Erein). Gaztelaniara itzuli diote (Intemperies,  Erein, 2015).

Haur literatura 
 "Anderson anderearen gutizia" in Gutiziak (2001, Txalaparta)

Itzulpenak 
 Sommer Jaunaren istorioa (2007, Erein,). Jatorrizko idazlea: Patrick Süskind.

Hizkuntzalaritza 

 Euskal fonetika-fonologiaren ikasketarako gaiak. (2015) Oroitz Jauregi Nazabal, Lurdes Oñederra Olaizola UPV/EHU 978-84-9082-131-2

 Fonetika fonologia hitzez hitz. 2004, UPV/EHU, 84-8373-659-484-7585-267-X
 Euskal fonologia. Palatizazioa, asimilizazioa eta hots sinbolismoa. 1990, UPV/EHU, 84-7585-267-X
 Basque [elkarlanean] (Croom Helm, 1988))
 Palatizazioa euskaraz doktore-tesia. Doktorego tesia. 1987  [formatu digitalean argitaratua, 2009]

Sariak eta errekonozimenduak 

 Ortzadar saria (2020) jaso du Euskal literatura eta kultura sustatzeko urte luzeetan zehar egin duen lan eskergagatik.
 2019: UPV/EHUren omenaldia, Emakumeen Nazioarteko Egunean, Arteak eta Giza Zientziak jakintza-arloan egindako lan akademikoa eta ikerketa-lana aitortzeko.
 Euskadi Literatura Saria (2000)
 Zilarrezko Euskadi Saria (2000)
 Kritika saria (1999)
 Beterriko liburua saria (1999)

Bibliografia 
 Zortzi unibertso zortzi idazle (Alberdania, 2006)

Erreferentziak

Kanpo estekak 
 «Lourdes Oñederra», Literaturaren Zubitegia.
 Gorka Erostarbe: «Lourdes Oñederra: "Zaila da eguneroko bizitza, beste munduko arazorik ez denean ere"», Berria, 2013-04-16.
 Lourdes Oñederra, Inguma datu-basean

Donostiapedia
XX. mendeko Donostiako idazleak
Euskaltzainak
Euskal hizkuntzalariak
Euskal Herriko Unibertsitateko irakasleak
Udako Euskal Unibertsitatea
Euskal Herriko emakume hizkuntzalariak
Emakume idazleak
Euskarazko tesi egileak
Emakume eleberrigileak